
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1685 

15 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της αριθμ. 783/20.2.2003 απόφασηςτου 
Γενικού Γραμματέα Περιφέρειας Δυτικής Μακεδο¬ 
νίας που αναφέρεται στη σύσταση αμιγούς Δημοτι¬ 
κής Επιχείρησης στο Δήμο Αετού Ν. Φλώρινας με 
την επωνυμία «Δημοτική Επιχείρηση Ανάπτυξης 
Αετού. 1 

Τροποποίηση της αριθμ. 1493/21.4.2004 απόφαση 
του Γ ενικού Γ ραμματέα Περιφέρειας Δυτ. Μακεδο¬ 
νίας αναφορικά με τον καθορισμό του ανώτατου 
ορίου ημερών εκτός έδρας μετακινήσεων υπαλλή¬ 
λων υπηρετούντων στη Ν.Α. Φλώρινας της Περιφέ¬ 


ρειας Δυτικής Μακεδονίας. 2 

Σύσταση Νομικού Προσώπου με την επωνυμία «Σχολική 
Επιτροπή Μου Νηπιαγωγείου Πύργου» Ν. Ηλείας.. 3 

Συμπλήρωση Ο.Ε.Υ. του Δήμου Ελαφίνας Ν. Πιερίας. 4 

Οργανισμός Εσωτερικής Υπηρεσίας Κ.Α.Π.Η. Σήμα¬ 
ντρων Δ. Μουδανιών Ν. Χαλκιδικής. 5 

Τροποποίηση της αριθμ. 2012/25.2.1999 απόφασης 
του Γενικού Γραμματέα Περιφέρειας Κεντρικής 
Μακεδονίας που αφορά την σύσταση του Δημοτι¬ 
κού - Παιδικού Σταθμού Ορμύλιας Ν. Χαλκιδικής.. ρ 


Τροποποίηση του Οργανισμός Εσωτερικής Υπηρε¬ 
σίας του Δήμου Σερρών Ν. Σερρών. 


Έγκριση της αριθμ. 317/2004 αποφάσεως του Δημοτι¬ 
κού Συμβουλίου Ροδίωνπου αφορά την αύξηση με¬ 
τοχικού κεφαλαίου στην ΑΔΕΚΤ Α.Ε., ΔΕΚΡ καιΔια- 
δημοτική Επιχείρηση Κατασκηνώσεων Προφήτη 
Ηλία. 8 

Τροποποίηση της επωνυμίας σχολικής επιτροπής Δη¬ 
μοτικού Σχολείου συν. Μυρτέας Δήμου Έλους σε 
Σχολική Επιτροπή Δημ. Σχολείου - Νηπιαγωγείου 
συν. Μυρτέας του Δήμου Έλους Ν. Λακωνίας. 9 

Σύσταση Νομικού Προσώπου Δημοσίου Δικαίου του 
άρθρου 203 του ΔΚΚ. 10 


ΑΠΟΦΑΣΕΙ Σ 

Αριθ. 7702 (ΐ) 

Τροποποίηση της αριθμ. 783/20.2.2003 απόφασης του 
Γ ενικού Γ ραμματέα Περιφέρειας Δυτικής Μακεδονίας 
που αναφέρεται στη σύσταση αμιγούς Δημοτικής Επι¬ 
χείρησης στο Δήμο Αετού Ν. Φλώρινας με την επωνυ¬ 
μία «Δημοτική Επιχείρηση Ανάπτυξης Αετού». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθμ.783/20.2.2003 απόφαση μας, με την οποία 
συστήθηκε αμιγής Δημοτική επιχείρηση στο Δήμο Αετού 
Ν. Φλώρινας με την επωνυμία «Δημοτική Επιχείρηση Ανά¬ 
πτυξης Αετού», που δημοσιεύθηκε στο Φ.Ε.Κ. της 
7.3.2003 τ.Β'. 

2. Το αριθμ. 8500/11.4.2003 έγγραφο του ΥΠ.ΕΣ.Δ.Δ.Α. 

3. Την αριθμ. 171/2004 απόφαση του Δημοτικού Συμ¬ 
βουλίου Αετού, αποφασίζουμε: 

Τροποποιούμε την αριθμ. 783/20.3.2003 απόφαση μας, 
όπως φαίνεται παρακάτω: 

Παράγραφος Β (εδάφιο 23): 

Ότι στους σκοπούς της Επιχείρησης είναι και «Η σύντα¬ 
ξη μελετών και εκτέλεσης έργων πόσης φύσεως» 

Κατά τα λοιπά ισχύει η αριθμ. 783/20.2.2003 απόφαση 
μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπ/σμού του Δήμου Αετού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 20 Οκτωβρίου 2004 

Ο Γενικός Γραμματέας Περιφέρειας 
ΑΝΔΡΕΑΣ ΛΕΟΥΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 5844 (2) 

Τροποποίηση της αριθμ. 1493/21.4.2004 απόφαση του 
Γενικού Γραμματέα Περιφέρειας Δυτ. Μακεδονίας 
αναφορικά με τον καθορισμό του ανώτατου ορίου 
ημερών εκτός έδρας μετακινήσεων υπαλλήλων υπη- 
ρετούντων στη Ν.Α. Φλώρινας της Περιφέρειας Δυτι¬ 
κής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 65 - 67 του Ν. 1622/1986 
και του Π.Δ. 51/1987, με το οποίο καθορίσθηκαν οι Περι¬ 
φέρειες της Χώρας. 

2. Τις διατάξεις του Ν. 2503/1997. 

3. Τις διατάξειςτου άρθρου 2, παρ. 3του Ν. 2685/1999, 
όπως συμπληρώθηκαν με τις διατάξεις του άρθρου 25, 
παρ. 6του Ν. 2738/1999. 

4. Τις αριθμ. 1493/21.4.2004 και 4674/3.8.2004 αποφά¬ 
σεις μας, περί καθορισμού ανώτατου ορίου των επιτρε- 
πομένων ημερών κίνησης εκτός έδρας των υπηρετού- 
ντων υπαλλήλων στη Νομαρχιακή Αυτοδιοίκηση Φλώρι¬ 
νας της Περιφέρειας Δυτικής Μακεδονίας. 

5. Το αριθμ.4315/1.10.2004 έγγραφο της Ν.Α. Φλώρι¬ 
νας, περί τροποποίησης της αριθμ. 1493/21.4.2004 από¬ 
φασής μας, αποφασίζουμε: 

Α. Τροποποιούμε την παράγραφο Β του αποφασιστικού 
μας μέρους και καθορίζουμε το ανώτατο όριο ημερών 
εκτός έδρας μετακινήσεων των υπηρετούντων, με οποια¬ 
δήποτε σχέση εργασίας, υπαλλήλων της Ν.Α. Φλώρινας, 
κατά το τρέχον έτος και εφεξής, για ορισμένους κλάδους 
υπαλλήλωντων διευθύνσεων, που αναφέρονταιπαρακά¬ 
τω, ήτοι: 

ΝΟΜΑΡΧΙΑΚΗ ΑΥΤΟΔΙΟΙΚΗΣΗ ΦΛΩΡΙΝΑΣ 

1) ΣΤΗ ΔΙΕΥΘΥΝΣΗ ΔΙΟΙΚΗΤΙΚΗΣ ΥΠΟΣΤΗΡΙΞΗΣ ΝΟ¬ 
ΜΑΡΧΙΑΚΩΝ ΟΡΓΑΝΩΝ 

α) Αυξάνεται το ανώτατο όριο των εκτός έδρας ημερών 
κίνησης για τους υπαλλήλους του κλάδου ΤΕ Τεχνολό¬ 
γων - Μηχανολόγων - Μηχανικών σε 120 ημέρες. 

β) Προστίθενται οι κλάδοι ΔΕ/ Χειριστών Μηχανημάτων 
Έργων, ΔΕ/ Τεχνικών και ΔΕ/ Τεχνικού (Οδηγός Αυτοκι¬ 
νήτου) με ανώτατο όριο εκτός έδρας ημερών κίνησης αυ¬ 
τό των 120 ημερών για κάθε κλάδο. 

2) ΣΤΗ ΔΙΕΥΘΥΝΣΗ ΠΡΟΓΡΑΜΜΑΤΙΣΜΟΥ, ΔΙΑΧΕΙ¬ 
ΡΙΣΗΣ ΠΡΟΓΡΑΜΜΑΤΩΝ & ΕΠΕΝΔΥΣΕΩΝ 

Διαγράφονται οι κατηγορίες (ΠΕ, ΤΕ, ΔΕ) Προϊσταμέ¬ 
νων Τμημάτων κλάδων Διοικητικού, Διοικητικού-Λογιστι- 
κού και Οικονομικού. 

3) ΣΤΗ ΔΙΕΥΘΥΝΣΗ ΟΙΚΟΝΟΜΙΚΩΝ 

α) Προστίθενται οι κλάδοι ΠΕ/ Οικονομικού (Προϊστά¬ 
μενος Τμήματος Πρ/σμού και Λογ/κής Διαχείρισης) και 
ΔΕ/ Διοικητικού - Λογιστικού (Τμήμα Προμηθειών) με 
ανώτατο όριο εκτός έδρας ημερών κίνησης για κάθε κλά¬ 
δο αυτό των 80 ημερών. 

β) Διαγράφονται οι κλάδοι ΤΕ/ Τεχνολόγων - Μηχανο¬ 
λόγων Μηχανικών, ΔΕ/ Χειριστών Μηχανημάτων Έργων 
και ΔΕ/Τεχνικών. 

4) ΣΤΗ ΔΙΕΥΘΥΝΣΗ ΕΜΠΟΡΙΟΥ ΚΑΙ ΒΙΟΜΗΧΑΝΙΑΣ 

Αυξάνεται το ανώτατο όριο των εκτός έδρας ημερών κί¬ 
νησης για τους υπαλλήλους του κλάδου ΔΕ/Διοικητικού- 
Λογιστικού σε 80 ημέρες. 


5) ΣΤΗ ΔΙΕΥΘΥΝΣΗ ΕΓΓΕΙΩΝ ΒΕΛΤΙΩΣΕΩΝ 

α) Διαγράφονται οι κατηγορίες (ΠΕ, ΤΕ, ΔΕ) Προϊστα¬ 
μένων Τμημάτων κλάδων Διοικητικού, Διοικητικού-Λογι- 
στικού και Οικονομικού. 

β) Αυξάνεται το ανώτατο όριο των εκτός έδρας ημερών 
κίνησης για τους υπαλλήλους των κλάδων ΤΕ/Τεχνολό- 
γων Γεωπονίας (Εγγείων βελτιώσεων), ΔΕ/ Διοικητικού- 
Λογιστικού και ΔΕ/ Σχεδιαστών σε 120 ημέρες για κάθε 
κλάδο. 

6) ΣΤΗ ΔΙΕΥΘΥΝΣΗ ΥΓΕΙΑΣ 

α) Διαγράφονται οι κατηγορίες (ΠΕ, ΤΕ, ΔΕ) Προϊστα¬ 
μένων Τμημάτων κλάδων Διοικητικού, Διοικητικού-Λογι- 
στικού και Οικονομικού 

β) Προστίθεται ο κλάδος ΤΕ/Μαιών με ανώτατο όριο 
εκτός έδρας ημερών κίνησης αυτό των 30 ημερών. 

7) ΣΤΗ ΔΙΕΥΘΥΝΣΗ ΠΡΟΝΟΙΑΣ 

α) Διαγράφονται οι κατηγορίες (ΠΕ, ΤΕ, ΔΕ) Προϊστα¬ 
μένων Τμημάτων κλάδων Διοικητικού, Διοικητικού-Λογι- 
στικού και Οικονομικού. 

8) ΣΤΗ ΔΙΕΥΘΥΝΣΗ ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Αυξάνεται το ανώτατο όριο των εκτός έδρας ημερών κί¬ 
νησης για τις εξής κατηγορίες-κλάδους υπαλλήλων: 

- Για τους Διευθυντές ανεξαρτήτου κλάδου και ειδικό¬ 
τητας σε 60 ημέρες 

- Γ ια τους υπαλλήλους κλάδου ΠΕ/ Διοικητικού, ΤΕ/ Δι¬ 
οικητικού- Λογιστικού και ΔΕ/ Συντηρητών σε 30 ημέρες 
για κάθε κλάδο. 

9) ΣΤΗ ΔΙΕΥΘΥΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Αυξάνεται το ανώτατο όριο των εκτός έδρας ημερών κί¬ 
νησης για τους υπαλλήλους του κλάδου ΔΕ/Τεχνικού Ερ¬ 
γοδηγών σε 40 ημέρες. 

10) ΣΤΗ ΔΙΕΥΘΥΝΣΗ ΚΕΠ 

Μειώνεται το ανώτατο όριο των εκτός έδρας ημερών κί¬ 
νησης 

- για τους Διευθυντές (ανεξαρτήτου κλάδου και ειδικό¬ 
τητας) σε 30 ημέρες 

- για τους Προϊσταμένους Τμημάτων, κλάδου 
(ΠΕ,ΤΕ,ΔΕ) Διοικητικού- Λογιστικού, Διοικητικού, Οικονο¬ 
μικού σε 30 ημέρες για κάθε κλάδο. 

Β. Το ύψος της δαπάνης από τις ανωτέρω μετακινήσεις 
ανέρχεται στα 2000,00 ευρώ και θα βαρύνουν τον προϋ¬ 
πολογισμό της Νομαρχιακής Αυτοδιοίκησης Φλώρινας. 

Γ. Κατά τα λοιπά ισχύει η αριθμ. 1493/21.4.2004 απόφα¬ 
ση, όπως τροποποιήθηκε από την αριθμ. 4674/3.8.2004 
απόφασή μας. 

Δ. Η ισχύς της παρούσας αρχίζει από τη δημοσίευσή 
της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 1 Νοεμβρίου 2004 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

- ♦ - 

Αριθ. 15747 (3) 

Σύσταση Νομικού Προσώπου με την επωνυμία «Σχολική 
Επιτροπή Μου Νηπιαγωγείου Πύργου» Ν. Ηλείας. 

Ο ΓΕΝIΚΟΣ * 1 ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξειςτου άρθρου 203του Π.Δ. 410/1995 «Δη¬ 
μοτικός και Κοινοτικός Κώδικας» 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Τιςδιατάξειςτουάρθρου5του Ν. 1894/1990 «Γιατην 
Ακαδημία και άλλες διατάξεις» 

4. Την με αριθμ. 241 Γ.Γ./18.8.1998 (ΦΕΚ 939/Β/1998) 
απόφαση μας «περί ανάθεσης άσκησης αρμοδιοτήτων 
και εξουσιοδότησης υπογραφής». 

5. Την αριθμ. 583/2004 απόφαση του Δημοτικού Συμ¬ 
βουλίου Πύργου περί Σύστασης Δημοτικού Νομικού Προ¬ 
σώπου με την επωνυμία « Σχολική Επιτροπή Μου Νηπια¬ 
γωγείου Πύργου», αποφασίζουμε: 

Συστήνουμε, στο Δήμο Πύργου, Νομικό Πρόσωπο με 
την επωνυμία «Σχολική Επιτροπή Μου Νηπιαγωγείου 
Πύργου», με έδρα το Πύργο. Σκοπός του Νομικού Προ- 
σώτ» είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αγοράς ανα¬ 
λώσιμων υλικών και εν γένει προμηθειών κ.λ.π., αμοιβή 
καθαριστριών. 

Η εκτέλεση μικρών έργων για την επισκευή και συντή¬ 
ρηση των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτηριακών εγκαταστάσεων. 

Η διαχείριση των εσόδων από την ενδεχόμενη εκμετάλ¬ 
λευση των σχολικών κυλικείων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα για τη λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

Πόροι του Νομικού Προσώπου είναι: 

Η επιχορήγηση του Δήμου ή κρατική επιχορήγηση. 

Κάθε είδους εισφορές, δωρεές, κληρονομιές, κληρο¬ 
δοσίες 

Οι πρόσοδοι από την περιουσία του Διοίκηση. 

Η συνιστώμενη επιτροπή διοικείται από 5/μελές Διοικη¬ 
τικό Συμβούλιο αποτελούμενο από 

Τον Δήμαρχο ως πρόεδρο ή άλλο αιρετό μέλος ή μη, 
οριζόμενο από αυτόν. 

Τον Διευθυντή του Νηπιαγωγείου. 

Έναν εκπρόσωπο του Συλλόγου Γονέων και Κηδεμό¬ 
νων. 

Δύο δημότες ή κατοίκους. 

Οι ανωτέρω ορίζονται από το Δημοτικό Συμβούλιο με 
τους αναπληρωτές τους, μετά από έγγραφο των αρμο¬ 
δίων φορέων με το οποίο ορίζουνε τον εκπρόσωπο τους. 

Η θητεία της επιτροπής ακολουθεί την δημοτική περίο¬ 
δο. 

Το Διοικητικό Συμβούλιο εκλέγει τον Αντιπρόεδρο και 
τον Γ ραμματέα. 

Το Νομικό Πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

Κάλυψη δαπάνης. 

Από τις διατάξεις της παρούσας απόφασης προκύπτει 
δαπάνη εις βάρος του προϋπολογισμού του Δήμου, 
ύψους 5000 Ευρώ ετησίως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 26 Οκτωβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α 
Η Διευθύντρια Διοίκησης 
ΧΛΟΗ ΚΑΤΣΟΥΔΑ 

-♦- 

Αριθ. 8727 (4) 

Συμπλήρωση Ο.Ε.Υ. του Δήμου Ελαφίνας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την αριθ. 2262/31.3.1999 απόφασή μας με την οποία 
εγκρίθηκε ο οργανισμός Εσωτερικής Υπηρεσίας του Δή¬ 
μου Ελαφίνας όπως δημοσιεύθηκε στο 565/6.5.1999 
ΦΕΚ-τ.Β'. 

2. Την αριθ. 7754/28.9.2001 απόφασή μας με την οποία 
επικυρώθηκε η αριθ. 48/2001 απόφαση του Δήμου Ελα¬ 
φίνας «Περίτροποποίησης - συμπλήρωσης του ΟΕΥ», για 
το λόγο ότι δεν είχε προβλεφθεί Ειδική Ταμιακή Υπηρεσία 
στο Δήμο. 

3. Η αριθ. 101/2004 απόφαση του ανωτέρω Δημοτικού 
Συμβουλίου περί συμπλήρωσης του ΟΕΥ του Δήμου. 

4. Την αριθ. 77/2004 (αριθμ. Πρακτικού 7ου/2004) σύμ¬ 
φωνη γνώμη του Υπηρεσιακού Συμβουλίου Δημοτικών 
και Κοινοτικών Υπαλλήλων Νομού Πιερίας. 

5. Τις διατάξεις των άρθ. 12 του Ν. 1188/1981 (ΦΕΚ 
204/τ.Α'/31.7.1981) «Περί καταστάσεως προσωπικού ορ¬ 
γανισμών Τοπ. Αυτ/σης». 

6. Τις διατάξεις της παρ. 5 του άρθ. 8του Ν. 2307/1995 
(ΦΕΚ 113/τ.Α'/15.6.1995) «Προσαρμογή νομοθεσίας αρ¬ 
μοδιοτήτων Υπ. Εσωτερικών». 

7. Τις διατάξεις του άρθρου 34 του Ν. 2190/1994 (ΦΕΚ 
28/Α73.3.1994) «Σύσταση ανεξάρτητης αρχής για την επι¬ 
λογή προσωπικού και ρύθμιση θεμάτων Δ/σης» 

8. Τις διατάξεις των Π.Δ. 50/2001 (ΦΕΚ 39//Α/5.3.2001) 
«Καθορισμός των προσόντων διορισμού». 

9. Τις διατάξεις των άρθρων 9,12 και 18 του Ν. 
2503/1997 (ΦΕΚ 107/τ. Α730.5.1997) «Διοίκηση, οργάνω¬ 
ση, στελέχωση της Περιφέρειας, ρύθμιση διατάξεων για 
την Τοπ. Αυτ/ση και άλλες διατάξεις. 

10. Τις διατάξεις του άρθρου 12 του Ν. 2880/2001 (ΦΕΚ 
9/ΤΑ/30.1.2001) «Πρόγραμμα Πολιτεία για τη μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις». 

11. Τις διατάξεις των άρθρων 11 και 18 παρ. 2 του Ν. 
2539/1997 (ΦΕΚ 244/Α74.12.1997) «Συγκρότηση της 
Πρωτοβάθμιας Τοπικής Αυτ/σης» όπως αντικαταστάθη- 
καν με τις όμοιες του άρθρου 13 του Ν. 2672/1998 (ΦΕΚ 
290/Α728.12.1998) «Οικονομικοί πόροι της Νομ/κής 
Αυτ/σης και άλλες διατάξεις». 

12. Τις διατάξεις του αρθ. 27 του Ν. 2081/1992 (ΦΕΚ 
54/Τ.Δ./10.9.1992) αναφορικά με τον έλεγχο που προ- 
καλούν οι κανονιστικές διοικητικές πράξεις. 

13. Την αριθμ. 550/1/7.10.1992 εγκύκλιο της Γραμμα- 
τείαςτου Υπουργικού Συμβουλίου «Έλεγχος που προ κα¬ 
λούν οι κανονιστικές διοικητικές πράξεις», αποφασίζου¬ 
με: 

Εγκρίνουμε την αριθμ. 101/2004 απόφαση του Δημοτι- 

κού Συμβουλίου Ελαφίνας, με την οποία συμπληρώνεται 
το άρθρο 10 του Οργανισμού Εσωτερικής Υπηρεσίας του 
Δήμου, ως εξής: 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

ΚΛΑΔΟΣ ΘΕΣΕΙΣ 

ΠΕ ΟΙΚΟΝΟΜΙΚΟΥ -ΛΟΓΙΣΤΙΚΟΥ 1 (Μία) 

Από την απόφαση αυτή προκαλείτε δαπάνη 8.000,00 € 
σε βάρος του (Κ.Α. 02.105.111) προϋπολογισμού του Δή¬ 
μου για το τρέχον οικονομικό έτος και 17.000,00 € περί¬ 
που, για κάθε ένα από τα επόμενα οικ. έτη. 

Κατά τα λοιπά ισχύει η αριθ. 2262/31.3.1999 απόφασή 
μας, όπως τροποποιήθηκε και ισχύει μέχρι σήμερα. 

Η απόφαση αυτή να δημοσιευθεί στην Εφημερίδα της 
κυβερνήσεως. 

Κατερίνη, 11 Οκτωβρίου 2004 

Ο Γενικός Γραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθ. 9103 (5) 

Οργανισμός Εσωτερικής Υπηρεσίας Κ.Α.Π.Η Σήμαντρων 
Δ. Μουδανιών Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/1981. 

2. Τις διατάξεις του Ν. 1416/1984. 

3. Τις διατάξεις του Ν. 2190/1994. 

4. Τις διατάξεις του Ν. 2503/1997. 

5. Τις διατάξεις του Ν. 2508/1997. 

6. Τις διατάξεις του Ν. 2539/1997. 

7. Τις διατάξεις του Ν. 2683/1999. 

8. Την αριθμ. 05/2004 απόφαση του Διοικητικού Συμ¬ 
βουλίου του ΚΑΠΗ Σήμαντρων. 

9. Την αριθμ. 68/4/13.7.2004 απόφαση του Υπηρεσια¬ 
κού Συμβουλίου Υπαλλήλων ΟΤΑ., αποφασίζουμε: 

Εγκρίνουμε τον Ο.Ε.Υτου ΚΑΠΗ Δ.Δ. Σήμαντρων ως κά¬ 
τωθι: 

ΑΡΘΡΟ Ιο 

Συγκρότηση των υπηρεσιώντου ΚΑΠΗ Σήμαντρων Η όλη 
υπηρεσία του ΚΑΠΗ απαρτίζεται από δύο γραμματείες 
που υπάγονται στον Πρόεδρο. 

ΑΡΘΡΟ 2ο 

Η υπηρεσία του προηγούμενου άρθρου συνίσταται σε: 

1. Γραμματεία Διοικητικών Υπηρεσιών. 

2. Γ ραμματεία Κοινωνικής Πρόνοιας και Υγειονομικών 
Υπηρεσιών. 

ΑΡΘΡΟ 3ο 

Οργανική σύνθεση και διαβίβαση προσωπικού. 

Οι θέσεις του προσωπικού διαρθρώνονται σε κλάδους 
και ειδικές κατηγορίες προσωπικού ως εξής: 

ΜΟΝΙΜΟ ΠΡΟΣΩΠΙΚΟ 

ΚΛΑΔΟΣ ΘΕΣΕΙΣ ΒΑΘΜΟΣ 

ΤΕ 2 Κοινωνικών Λειτουργών 1 Δ-Α 

ΤΕ11 Φυσιοθεραπευτών 1 Δ-Α 

ΔΕ 1 Διοικητικού 1 Δ-Α 


ΥΕ 15 Οικιακών Βοηθών 1 Ε-Α 

ΕΚΤΑΚΤΟ ΠΡΟΣΩΠΙΚΟ 

1 θέση διοικητικού, 1 θέση Κοινωνικού Λειτουργού, 1 
θέση οικιακών βοηθών. 

Άρθρο 4ο 

Τα τυπικά και ουσιαστικά προσόντα που απαιτούνται 
κατά κατηγορία, κλάδο και ειδικότητα, καθορίζονται από 
την ισχύουσα νομοθεσία. 

Άρθρο 5ο 

ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

Α) Διοικητικό Προσωπικό 

1. Εισηγούνται τις ανάγκες, τις ελλείψεις και ότι γενικά 
αφορά αυτά στο διοικητικό και οικονομικό του Κ.Α. Π. Η. 

2. Διεξάγουν την αλληλογραφία και τηρούν πρωτόκολ¬ 
λο εισερχομένων, εξερχόμενων εγγράφουν. 

3. Καταγράφουν στους σχετικούς καταλόγους τα μέλη. 

4. Τηρούν βιβλίο πρακτικώντων συνεδριάσεωντου Δ.Σ. 

5. Τηρούν Μητρώο προσωπικού 

6. Συντάσσουν και παρακολουθούν τα αποτελέσματα 
της εκτέλεσης του προϋπολογισμού. 

7. Ενημερώνουν τους δημότες για την αποστολή του 
Νομικού Προσώπου, τις υπηρεσίες που προσφέρει, τον 
τρόπο λειτουργίας του και παρέχουν ουσιαστική βοήθεια 
στους δημότες με σκοπό την αγάπη και τη φροντίδα. 

8. Φροντίζουν για την καθαριότητα, τον φωτισμό και γενι¬ 
κά την ευπρόσωπη εμφάνιση του Κ.Α.Π.Η. Επίσης υποβάλ¬ 
λουν τον Ιανουάριο κάθε έτους στο Δ.Σ. έκθεση για την ερ¬ 
γασία που συντελέστηκε κατά τον προηγούμενο χρόνο. 

9. Φροντίζουν για τη διαφύλαξη της περιουσίας του 
Κ.Α.Π.Η., την εγγραφή νέων μελών και γενικά ασκούν κά¬ 
θε εργασία που αφορά την ανάπτυξη και σωστή λειτουρ¬ 
γία του Κ.Α.Π.Η. 

10. Η ταμιακή υπηρεσία θα εκτελείται όπως και του Δήμου. 

Β. Προσωπικό Κοινωνικής Πρόνοιας και Υγειονομικών 

Υπηρεσιών. 

1. Συνεργάζονται με τα μέλη με σκοπό να συμβάλλουν 
στην αντιμετώπιση τυχόν ψυχολογικών, σωματικών, ατομι¬ 
κών ή οικογενειακών προβλημάτων σεβόμενοι την προσω¬ 
πικότητα, την αξιοπρέπεια και τα δικαιώματα του μέλους. 

2. Συνεργάζονται με το υπόλοιπο προσωπικό του Κ.Α. Π. Η. 
και έχουν την ευθύνη της εύρυθμης λειτουργίας του φυσιο- 
θεραπευτηρίου και την αξιοποίηση των άλλων εγκαταστά¬ 
σεων και μέσων του Κ.Α.Π.Η. που αποσκοπούν στην καλύ¬ 
τερη εξυπηρέτηση των προστατευομένων μελών. 

3. Συνεργάζονται με τη διοίκηση του Κ.Α.Π.Η. και έχουν 
την ευθύνη για την οργάνωση, εκπαίδευση και αξιοποίη¬ 
ση τον εθελοντών. 

4. Έχουντην ευθύνη της επικοινωνίας με τους τοπικούς 
παράγοντες του Δήμου με σκοπό τη διαφώτιση και συμ¬ 
μετοχή σε προγράμματα. 

5. Οργανώνουν εκδηλώσεις ψυχαγωγικές, μορφωτικές, 
εκδρομές κ.λ.π. στα πλαίσια της καλής συνεργασίας με 
τους δημότες ή ιδιώτες εθελοντές, εφόσον υπάρχουν και 
με τα μέλη και γενικά αντιμετωπίζουν κάθε έκτακτο θέμα 
που αφορά τη λειτουργία του Κ.Α.Π.Η. 

6. Επισκέπτονται τα μέλη στο σπίτι τους και επισημαί¬ 
νουν τις περιπτώσεις των μελών που χρειάζονται οδηγίες 
για θέματα ατομικής και δημόσιας υγείας. 

7. Ειδικότερα καθήκοντα: 

α) ΚΟΙΝΩΝΙΚΟΥ ΛΕΙΤΟΥΡΓΟΥ: Ο οποίος είναι και συ¬ 
ντονιστής της καλής λειτουργίας όλων των υπηρεσιών 

του Κ.Α.Π.Η. Ασκεί κοινωνική εργασία με άτομα, ομάδες 
και κοινότητα. 

1) Συνεργάζεται με τα μέλη του Κ.Α.Π.Η., με σκοπό να 
συμβάλλει στην αντιμετώπιση τυχών προβλημάτων τους, 
σεβόμενος την αξιοπρέπεια και τα δικαιώματα του κάθε 
μέλους. 

2) Συνεργάζεται με το υπόλοιπο προσωπικό του Κέ¬ 
ντρου, έχει την διοικητική ευθύνη της εύρυθμης λειτουρ¬ 
γίας του Κ.Α.Π.Η. 

3) Συνεργάζεται με τη διοίκηση του κέντρου και έχει την 
ευθύνη για την οργάνωση, εκπαίδευση και αξιοποίηση 
των εθελοντών, καθώς και τη διοικητική παρακολούθηση 
της πρακτικής ασκήσεως των σπουδαστών των παράία- 
τρικών επαγγελμάτων που τυχόν θα εκπαιδεύονται στο 
κέντρο. 

4) Έχει την ευθύνη της επικοινωνίας με τους τοπικούς 
παράγοντες της περιοχής και της κοινότητας που λει¬ 
τουργεί το κέντρο με σκοπό την διαφώτιση και συμμετο¬ 
χή τους στο πρόγραμμα. 

5) Σύμφωνα με το εγκεκριμένο πρόγραμμα, κινητοποιεί 
τα μέλη του Κ.Α.Π.Η., οργανώνει και συντονίζει ομάδες 
αλληλοβοήθειας, ψυχαγωγικές ομάδες αλλά και ομάδες 
δημιουργικής απασχόλησης. 

β) ΦΥΣΙΟΘΕΡΑΠΕΥΤΗ: Ύστερα από γραπτή εντολή ια¬ 
τρού, εφαρμόζει φυσιοθεραπευτική αγωγή στα μέλη του 
Κ.Α.Π.Η. που έχουν ανάγκη. 

γ) ΟΙΚΟΓΕΝΕΙΑΚΗΣ ΒΟΗΘΟΥ: Προσφέρει τις υπηρεσίες 
της κυρίως στο σπίτι των μελών για τις περιπτώσεις που 
ζουν μόνοι τους και έχουν ιδιαίτερες ανάγκες βοήθειας. 

Η βοήθεια συνίσταται στην παροχή υπηρεσιών μέσα στο 
σπίτι όπως είναι π. χ. ελαφρό μαγείρεμα, καθαριότητα, 
προμήθεια τροφίμων και άλλες μικροεξυπηρετήσεις έξω 
απότο σπίτι. Επίσης μεριμνά γιατονευπρεπισμό όλωντων 
χώρωντου Κ.Α.Π.Η.. Η όλη προσφορά της θα γίνεται ύστε¬ 
ρα από συνεργασία με την Κοινωνική Λειτουργό. 

Άρθρο 6 

1. Το προσωπικό που προβλέπεται στο άρθρο 3ο θα 
προσληφθεί σταδιακά ανάλογα με τις οικονομικές δυνα¬ 
τότητες και τις ανάγκες του Κ.Α.Π.Η. 

2. Κάλυψη δαπάνης: Με την παρούσα κανονιστική πρά¬ 
ξη προκαλείται δαπάνη σε βάρος του προϋπολογισμού 
του Κ.Α.Π.Η. Σήμαντρων του Δήμου Μουδανιών και υπέρ 
του Κ.Α. 05.112.1 , η οποία για το έτος 2004 προϋπολογί¬ 
ζεται στο ποσό των 10.000 ΕΥΡΩ και για τα επόμενα έτη 
προϋπολογίζεται στο ποσό των 45.000 ΕΥΡΩ κάθε έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 6 Οκτωβρίου 2004 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθ.9945 (6) 

Τροποποίηση της αριθμ. 2012/25.2.1999 απόφασης του 
Γενικού Γραμματέα Περιφέρειας Κεντρικής Μακεδο¬ 
νίας που αφορά την σύσταση του Δημοτικού - Παιδι¬ 
κού Σταθμού Ορμύλιας Ν. Χαλκιδικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 203 και 205 του Π.Δ 
410/1995. 


2. Την αριθμ. 22/1999 απόφαση Δ.Σ. Ορμύλιας. 

3. Την αριθμ. 2012/25.2.1999 απόφαση μας με την οποία 
συστήθηκε ο Δημοτικός Παιδικός Σταθμός Ορμύλιας. 

4. Την αριθ. 206/2004 απόφαση του Δ.Σ Ορμύλιας, απο¬ 
φασίζουμε: 

Τροποποιείται η αριθμ. 2012/25.2.1999 απόφαση μας 
με την οποία συστήθηκε ο Δημοτικός Παιδικός Σταθμός 
Ορμύλιας ως κάτωθι: 

ΑΡΘΡΟ 5 
ΔΙΟΙΚΗΣΗ 

Το Νομικό Πρόσωπο διοικείται από δμελές (5) Διοικη¬ 
τικό Συμβούλιο, αποτελούμενο από τους κάτωθι: 

α) Τον εκάστοτε Δήμαρχο ή άλλο αιρετό ή μη που ορί¬ 
ζεται από αυτόν ως Πρόεδρο. 

β) Ένα Δημοτικό Σύμβουλο. 

γ) Έναεκπρόσωποτωνεργαζομένωντου Νομικού Προ¬ 
σώπου που υποδεικνύεται μαζί με τον αναπληρωτή του 
από ειδική συνέλευση, στην οποία παίρνει μέρος το σύ¬ 
νολο των εργαζομένων στο νομικό αυτό πρόσωπο. 

δ) ένα εκπρόσωπο των γονέων των φίλο ξένο υμένων 
παιδιών στον Παιδικό Σταθμό, ο οποίος ορίζεται από το 
Δημοτικό Συμβούλιο. 

ε) ένα κάτοικο του Δήμου Ορμύλιας, κατάτα λοιπά ισχύ¬ 
ει η αριθμ. 2012/25.2.1999 απόφαση μας. 

Με την απόφαση αυτή δεν προκαλείται δαπάνη εις βά¬ 
ρος του προϋπολογισμού του Δήμου Ορμύλιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 1 Οκτωβρίου 2004 

Ο Γενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθ. 13869 (7) 

Τροποποίηση του Οργανισμού Εσωτερικής Υπηρεσίας 
του Δήμου Σερρών Ν. Σερρών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12τουΝ. 1188/1981 «περί 
κυρώσεως του κώδικα, περί καταστάσεως προσωπικού 
οργανισμών Τοπικής Αυτοδιοίκησης», όπως αντικατα- 
στάθηκε με τις διατάξεις του άρθρου 8 παρ. 5 του Ν. 
2307/1995. 

2. Τις διατάξεις των άρθρων 34, 35 και 36 του Ν. 2190/ 
1994 ΦΕΚ 28/Α/3.3.1994) «Σύσταση ανεξάρτητης αρχής 
για την επιλογή προσωπικού και ρύθμιση θεμάτων Διοί¬ 
κησης «του Π.Δ. 37α/1987, τις διατάξεις του Π.Δ/τος 
22/1999 και του Π.Δ/τος 50/2001, όπως τροποποιήθηκε 
με το Π.Δ. 347/2003. 

3. Τις διατάξεις των άρθρων 11 και 18 του Ν. 2539/1997 
«Συγκρότηση της Πρωτοβάθμιας Τοπικής Αυτοδιοίκη¬ 
σης». 

4. Τις διατάξεις του Ν. 2503/1997 «Διοίκηση - οργάνω¬ 
ση - στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις». 

5. Την αριθ. 550/1/7.10.1992 εγκύκλιο της Γραμματείας 
του Υπουργικού Συμβουλίου «Έλεγχος δαπανών που 
προκαλούν οι κανονιστικές διοικητικές πράξεις». 

6. Την αριθ. 5631/26.7.2000 (ΦΕΚ1339/Β/2000) απόφα¬ 
ση μας Ορισμός εισηγητών και μεταβίβαση εξουσίας υπο¬ 
γραφής «Με εντολή Γενικού γραμματέα». 

7. Τον Ο.Ε.Υ. του Δήμου Σερρών που εγκρίθηκε με την 
5389/26.4.1999 απόφαση μας και δημοσιεύθηκε στο ΦΕΚ 
982/Β/27.5.1999 τ.Β' και τροποποιήθηκε μεταγενέστερα 
με τις αριθμ. 14015/19.11.2003 (ΦΕΚ 1813/5.12.2003τ.Β') 
και 18545/30.1.2004 (ΦΕΚ 540/Β730.3.2004) αποφάσεις 
μας. 

8. Την αριθ. 407/2004 νομοτύπως ληφθείσα απόφαση 
του Δημοτικού Συμβουλίου, που αναφέρεται στηντροπο- 
ποίηση του Οργανισμού Εσωτερικής Υπηρεσίας του Δή¬ 
μου Σερρών για τη σύσταση υπηρεσιακής μονάδας διευ¬ 
κόλυνσης ατόμων με αναπηρίες σε επίπεδο μη αυτοτε¬ 
λούς γραφείου. 

9. Το αριθ. 22/3/6.9.2004 πρακτικό του Υπηρεσιακού 
Συ μβουλίου που γνωμοδοτεί υπέρ της τροποποίησης του 
Ο.Ε.Υ. του Δήμου Σερρών. 

10. Το γεγονός ότι με τις διατάξεις της απόφασης αυτής 
δεν προκαλείται δαπάνη, λόγω του ότι στο μη αυτοτελές 
γραφείο διευκόλυνσης ατόμων με αναπηρίες διατίθενται 
δύο υπάλληλοι από το προσωπικό που ήδη υπηρετεί, απο¬ 
φασίζουμε: 

Διαπιστώνουμε ότι με την αριθ. 407/2004 απόφαση του 
Δημοτικού Συμβουλίου Σερρών και ύστερα από τη γνώμη 
του οικείου Υπηρεσιακού Συμβουλίου, τροποποιείται ο 
Οργανισμός Εσωτερικής Υπηρεσίας του Δήμου και συ- 
στήνεται υπηρεσιακή μονάδα διευκόλυνσης ατόμων με 
αναπηρίες σε επίπεδο μη αυτοτελούς γραφείου, που 
εντάσσεται στη Δ/νση Τεχνικών Υπηρεσιών και Περιβάλ¬ 
λοντος ώστε εφεξής να ισχύει όπως παρακάτω: 

1) Στο άρθρο 5 του Ο.Ε.Υ. προστίθεται το ακόλουθο 
εδάφιο: 

θ) Γραφείο Εξασφάλισης Προσβασιμότητας σε άτομα 
με αναπηρίες. 

β) Προσθέτει στο άρθρο 12 του Ο.Ε.Υ. το ακόλουθο 
εδάφιο: 

θ) Γ ραφείο Εξασφάλισης Προσβασιμότητας σε άτομα 
με αναπηρίες. 

1. Λαμβάνει όλα τα αναγκαία μέτρα για την εξασφάλιση 
της προσβασιμότητας και των λοιπών διευκολύνσεων για 
τα άτομα με αναπηρίες στους χώρους του Δημοτικού Με¬ 
γάρου και σ’ όλους εκείνους που ο δήμος αναπτύσσει τις 
δραστηριότητες του. 

2. Παρακολουθείκαιπροωθείτις κάθεφύσεως ενέργει¬ 
ες προς τον σκοπό της αμέσου συμμορφώσεως προς τα 
διαλαμβανόμενα στην προηγούμενη παράγραφο (1). 

2) Στο άρθρο 13 του Ο.Ε.Υ. προστίθεται το ακόλουθο 
εδάφιο: 

Εκ των ανωτέρω θέσεων, στο μη αυτοτελές γραφείο 
εξασφάλισης - προσβασιμότητας διατίθενται δύο υπάλ¬ 
ληλοι. Μία (1) έκτου κλάδου ΠΕ3 Πολιτικών Μηχανικών 
και μία (1) έκτου κλάδου ΔΕ Διοικητικών Γραμματέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 22 Οκτωβρίου 2004 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Σ. ΑΓΓΕΛΙΔΟΥ - ΤΑΣΙΚΑ 


Αριθ. 10780 (8) 

Έγκριση της αριθμ. 317/2004 αποφάσεως του Δημοτικού 
Συμβουλίου Ροδίων που αφορά την αύξηση μετοχικού 
κεφαλαίου στην ΑΔΕΚΤ Α.Ε., ΔΕΚΡ και Διαδημοτική 
Επιχείρηση Κατασκηνώσεων Προφήτη Ηλία. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 2503/1997. 

2. Τις όμοιες του άρθρου 277 του Π.Δ. 410/1995, όπως 
ισχύει με τις τροποποιήσεις του. 

3. Το αριθμ. 348/Φ.ερ.37/90 έγγραφο του ΥΠ.ΕΣ.Δ.Δ.Α.. 

4. Τις οικονομοτεχνικές μελέτες της ΑΔΕΚΤ Α.Ε., της 
Δ.Ε.Κ.Ρ. και της Διαδημοτικής Επιχείρησης Κατασκηνώ¬ 
σεων Προφήτη Ηλία. 

5. Την αριθμ. 317/2004 απόφαση του Δημοτικού Συμ¬ 
βουλίου Ροδίων, η οποία μας διαβιβάστηκε με το αριθμ. 
12349/5.8.2004 έγγραφο του, αποφασίζουμε: 

Εγκρίνουμε την αριθμ. 317/2004 απόφαση του Δημοτι¬ 
κού Συμβουλίου Ροδίων, που αφορά: 

α) την αύξηση του μετοχικού κεφαλαίου της ΑΔΕΚΤ 
Α.Ε., κατά 900.000,00 €, καθώς και τη διάθεση ισόποσης 
πίστωσης από την εγγεγραμμένη στον Κ.Α. 75/161.9 (14) 
του προϋπολογισμού του Δήμου Ροδίων οικονομικού 
έτους 2004, 

β) την αύξηση του μετοχικού κεφαλαίου της Δ.Ε.Κ.Ρ., 
κατά 5.400.000 €, καθώς και τη διάθεση ισόποσης πίστω¬ 
σης από την εγγεγραμμένη στον Κ.Α. 75/161.9 (10) του 
προϋπολογισμού του Δήμου Ροδίων οικονομικού έτους 
2004 , 

γ) την αύξηση του μετοχικού κεφαλαίου της Διαδημοτι¬ 
κής Επιχείρησης Κατασκηνώσεων Προφήτη Ηλία, κατά 
40.000 €, καθώς και τη διάθεση ισόποσης πίστωσης από 
την εγγεγραμμένη στον Κ.Α. 75/161.9 (13) του προϋπολο¬ 
γισμού του Δήμου Ροδίων οικονομικού έτους 2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 20 Οκτωβρίου 2004 

Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΚΟΚΚΙΝΟΣ 

-*- 

Αριθ. 10552 (9) 

Τροποποίηση της επωνυμίας σχολικής επιτροπής Δημο¬ 
τικού Σχολείου συν. Μυρτέας Δήμου Έλους σε Σχολι¬ 
κή Επιτροπή Δημ. Σχολείου - Νηπιαγωγείου συν. Μυρ¬ 
τέας του Δήμου Έλους Ν. Λακωνίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 106 και 203 του Π .Δ. 410/95 
(Δ.Κ.Κ.) 

2. Τις διατάξεις του άρθρου 5 παρ. 8 του Ν. 1894/1990 
όπως τροποποιήθηκαν και συμπληρώθηκαν με τις διατά¬ 
ξεις του άρθρου 31 του Ν. 2009/1992. 

3. Τις διατάξεις του άρθρου 29 Ατού Ν. 1558/1985 που 
προστέθηκε με το άρθρο 27 του Ν. 2081/1992 καιαντικα- 
ταστάθηκεμετο άρθρο 1 παρ. 20 του Ν. 1469/1997. 

4. Την αριθ. 18512/19.12.1989 απόφαση (ΦΕΚ 79/ 
6.2.1990), σχετικά με τη σύσταση Ν.Π. στο Δήμο Έλους 
Ν. Λακωνίας, με την επωνυμία Σχολική επιτροπή Δημοτι¬ 
κού Σχολείου Μυρτέας όπως αυτή έχει τροποποιηθεί και 
ισχύει σήμερα. 

5. Την αριθ. 64005/Δ4/7.7.2004 (ΦΕΚ 1085/19/7/2004 
τ.Β') Υπουργική Απόφαση σχετικά με την ίδρυση από το 
σχολικό έτος 2004 - 2005 μονοθέσιου Νηπιαγωγείου 
Μυρτιάς. 

6. Την αριθ. 8946/31/12/1997 απόφαση Γενικού Γραμ¬ 
ματέα Περιφέρειας Πελοποννήσου που αφορά την ανά¬ 
θεση αρμοδιοτήτων και ασκήσεως αυτών κατ’ εντολή μας 
στο Δ/ντή Τοπικής Αυτοδιοίκησης του Ν. Λακωνίας και 
στους προϊσταμένους των τμημάτων της υπηρεσίας αυ¬ 
τής- 

7. Την αριθ. 151/2004 Α.Δ.Σ Δήμου Έλους, αποφασί¬ 
ζουμε: 

Τροποποιούμε την αριθ. 18512/19.12.1989 απόφαση 
της Νομαρχίας Λακωνίας (ΦΕΚ 79/6.2.1990) όπως ισχύει 
σήμερα ως εξής: 

1. Ως προς την επωνυμία της Σχολικής Επιτροπής στον 
Συνοικισμό Μυρτέας από «Σχολική Επιτροπή Δημοτικού 
Σχολείου Συν. Μυρτέας Δήμου Έλους» μετονομάζεται σε 
«Σχολική Επιτροπή Δημοτικού Σχολείου - Νηπιαγωγείου 
Συν. Μυρτέας Δήμου Έλους». 

2. Ως προς τη σύνθεση των μελών του διοικητικού Συμ¬ 
βουλίου της Σχολικής Επιτροπής από 7 μελές που ίσχυε 
με την ανωτέρω απόφαση σε 9 μελές Διοικητικό Συμβού¬ 
λιο αποτελούμενο από: 

α) Τον εκάστοτε Δήμαρχο με το νόμιμο αναπληρωτή του 
ως πρόεδρο ή άλλο μέλος αιρετό ή μη που ορίζεται απ’ 
αυτόν. 

β) Δύο δημοτικούς Συμβούλους με τους αναπληρωτές 
τους. 

γ) Τον εκάστοτε Διευθυντή Δημοτικού Σχολείου Μυρτέ¬ 
ας με τον αναπληρωτή του. 

δ) Τον εκπρόσωπο του Συλλόγου Γονέων και Κηδεμό¬ 
νων Δημοτικού σχολείου. 

ε) Τον εκάστοτε Δ/ντή του Νηπιαγωγείου με τον ανα¬ 
πληρωτή του αν υπάρχει. 

στ) Τον εκπρόσωπο του συλλόγου Γονέων και Κηδεμό¬ 
νων Νηπιαγωγείου. 

ζ) Δύο δημότες κατοίκους Μυρτέας. 

Κατά τα λοιπά ισχύει η αριθμ. 18512/19.12.1989 από¬ 
φαση όπως τροποποιήθηκε μεταγενέστερα 

Ακροτελεύτιο άρθρο 
Κάλυψη δαπάνης 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του Δήμου 
Έλους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σπάρτη, 25 Οκτωβρίου 2004 

Με εντολή Γ ενικής Γ ραμματέως Περιφέρειας 
Ο Διευθυντής 
Π.ΣΩΤΗΡΑΚΟΣ 


Αριθ. 11877 (10) 

Σύσταση Νομικού Προσώπου Δημοσίου Δικαίου 
του άρθρου 203 του ΔΚΚ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/τ.α/ 30.5.1997). 

2. Τις διατάξεις του άρθρου 203 του ΠΔ410/1995. 

3. Τις διατάξεις του άρθρου 29 Ατού Ν. 1558/1985. 

4. Την αριθ. 88/2004 απόφαση του Δημοτικού Συμβου¬ 
λίου Δήμου Μαρμαρίου περί σύστασης νομικού προσώ¬ 
που δημοσίου δικαίου με την επωνυμία «Δημοτικός Βρε¬ 
φονηπιακός Σταθμός Μαρμαρίου». 

5. Την αριθ. 1526/5.4.2004 απόφαση του Γενικού Γραμ¬ 
ματέα Περιφέρειας Στερεός Ελλάδας «μεταβίβαση δικαι¬ 
ώματος υπογραφής Μ.Ε.Γ.Γ.Π.» (ΦΕΚ 614/ΤΒ7 
27.4.2004), αποφασίζουμε: 

Άρθρο 1. 

Συστήνουμε στο Δήμο Μαρμαρίου νομικό πρόσωπο δη¬ 
μοσίου δικαίου με την επωνυμία «Δημοτικός Βρεφονηπια¬ 
κός Σταθμός Μαρμαρίου» με έδρα το Μαρμάρι. 

Άρθρο 2. 

Σκοπός του Βρεφονηπιακού Σταθμού είναι η καθημερι¬ 
νή φύλαξη, φροντίδα, διαπαιδαγώγηση και ψυχαγωγία 
νηπίων και βρεφών, β) η πολύπλευρη νοητική, συναισθη¬ 
ματική, κοινωνική, ψυχοσωματική ανάπτυξη των παιδιών, 
γ) η προπαρασκευή τους για την φυσική μετάβασή τους 
από την οικογενειακή ζωή στο σχολικό περιβάλλον, δ) η 
εξυπηρέτηση των εργαζομένων γονέων και η ευαισθητο- 
ποίηση και ενημέρωσή τους σε θέματα παιδαγωγικής και 
παιδικής ψυχαγωγίας. 

Άρθρο 3. 

Πόροιτου Σταθμού είναι: α) η ετήσια επιχ/ση του Δήμου 
Μαρμαρίου η οποία για το πρώτο έτος είναι 17.608,00 Ευ¬ 
ρώ, ενώ για τα υπόλοιπα έτη θα προβλεφθεί στον προϋ¬ 
πολογισμό του Δήμου ποσό 14.673,00 β) οι μηνιαίες οικο¬ 
νομικές εισφορές που επιβάλλονται στις οικογένειες των 
φιλοξενουμένων παιδιών γ) οι πρόσοδοι από την περιου¬ 
σία του και το προϊόν εκποίησης περιουσιακών στοιχείων 
δ) οι κάθε είδους επιχ/σεις, εισφορές, δωρεές, κληρονο¬ 
μιές και κληροδοσίες ε) επιχ/σεις από το Υπουργείο Εσω¬ 
τερικών Δημόσιας Διοίκησης και Αποκέντρωσης ζ) έσοδα 
από κάθε άλλη νόμιμη πηγή. 

Άρθρο 4. 

Ο Σταθμός διοικείται από πενταμελές διοικητικό συμ¬ 
βούλιο μαζί με τους αναπληρωματικούςτου. Μέλη του Δι¬ 
οικητικού Συμβουλίου είναι: 

1. Ο Δήμαρχος ή άλλο αιρετό ή μη μέλος ως πρόεδρος. 

2. Δημότες με ανάλογη επαγγελματική ή κοινωνική δρά¬ 
ση ή ειδικές γνώσεις σχετικές με το σκοπό του νομικού 
προσώπου. 

3. Ένας εκπρόσωπος των γονέων των φιλοξενουμένων 
παιδιών. 

4. Ένας εκπρόσωπος των εργαζομένων ο οποίος ορίζε¬ 
ται σε ειδική συνέλευση 

Άρθρο 5. 

Η θητεία των μελών του διοικητικού συμβουλίου ακο¬ 
λουθεί τη δημοτική περίοδο και παρατείνεται μέχρι την 
εγκατάσταση του νέου διοικητικού συμβουλίου.( άρθρο 
παρ. 3 ΠΔ410/1995). 

Άρθρο 6. 

Με την απόφαση αυτή προκαλείται δαπάνη στον προϋ¬ 
πολογισμό του Δήμου έτους 2004, ποσού 17.608,00 Ευ¬ 
ρώ, σύμφωνα με την αριθ.88/2004 απόφαση του Δημοτι¬ 


κού Συ μβουλίου με την οποία τροποποιείται ο προϋπολο¬ 
γισμός και εγγράφεται η αναγκαία πίστωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 22 Οκτωβρίου 2004 

Με εντολή Γενικού Γραμματέα Περιφέρειας 
Η Διευθύντρια κ.α.α 
ΑΡΕΤΗ ΛΑΔΕΡΟΥ - ΤΣΙΜΠΡΙΚΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




